Potgooi - Nuus & Weer 30 Oktober 2019 - NETRADIOSA
30/10/2019 Corrie Slabbert Blog, Nuus, Potgooi/Podcast 0
Ernstige oproepe word gedoen vanuit owerheidsweë om meer water te bespaar aangesien die reën wegbly en die damvlakke gevaarlik vinnig gedaal het.
In die afgelope weke het die Transvaal en Vrystaat 'n lang uitgerekte hittegolf beleef, wat die waterverbruik skerp laat styg het en die verdamping in die groot opgaardamme veel vinniger was as wat voorspel is. Met die Vaaldam wat reeds onder die 50% van sy kapasiteit is, en ander damme so min as 20% aan inhoud het, bestaan daar rede om bekommerd te raak. Die invloei van water uit die Lesotho Hoogland is tydelik gestaak om noodsaaklike onderhoud te doen aan die tonnels. Die verwagting is dat die instandhoudingswerk eers teen die einde van November afgehandel sal wees. Voorspellings dui daarop dat die sentrale binneland nie goeie reënneerslae kan verwag voor die einde November nie, wat beteken dat waterskaarste kan intree.
Die beoogde leerplan wat deur die ANC se Departement van Onderwys beplan word oor seks onderrig, is genoeg om die land in woede te laat opvlam. Die liederlikste onderwerpe, wat liefs nie nie aangehaal word nie sê hulle sal weier om die liederlike deel aan leerlinge oor te dra, is wyd verwelkom, maar blanke ouers het reeds aangedui dat hulle nie hulle kinders aan sulke inligting sal onderwerp nie. 'n Opvoedkundige het gesê die beoogde leerplan fokus klaarblyklik op swart leerlinge in 'n poging om die groot aantal swangerskappe onder skoolgaande kinders te verminder, maar dat dit juis die verkeerde roete is om te volg soos wat in die leerplan vervat is.
John Steenhuisen, wat pas as parlementêre leier van die opposisieparty verkies is, het bekend gemaak dat hy ook in die wedloop is om die DA se partyleier te word. Met die verkiesing van Helen Zille as Federale voorsitter, sal dit 'n vreemde kombinasie wees as Steenhuisen die partyleier word. Dit is bekend dat die Zille nie langs dieselfde vuur as hy sit nie, en in die verlede ernstige botsings gehad het. Politieke ontleders reken sy verkiesing as leier kan verdere verdeeldheid in die DA meebring, en die chaos kan vererger met 'n uittog van swart ondersteuners.
Die leier van die Rooi brigade, Malema, is ernstig dat Johannesburg 'n EFF lid as burgemeester kry na die DA lid uit die amp bedank het. Tydens die EFF se konferensie by Nasrec, het die partyleier die wens uitgespreek dat 'n lid van sy party die nuwe burgemeester van Johannesburg moet word. "Niemand praat van die EFF nie. Ek dink ons moet kyk na die moontlikheid om die burgemeester uit die EFF aan te wys. El verstaan nie waarom ons geïgnoreer word nie. Ons moet talent uit ons geledere identifiseer en die debat moet nie wentel om DA en ANC nie", het Malema gesê. Die leier het ook skerp kritiek uitgespreek teen sommige van die EFF "comrades" wat ook huiwer om ander partylede na vore te stoor om posisies te beklee.
Die ANC se Minister van Minerale en Energie, Gwede Mantashe, sê geen omkopery het plaasgevind nie, maar politieke opponente eis 'n parlementêre Gesamentlike Komitee sitting oor Etiese sake. 'n Ondersoek na die beskuldiging teen die minister word op 'n breë front gevra nadat berigte gevlieg het dat hy R70,000 betaal het aan twee joernaliste om hulle monde te snoer oor sy seksuele bedrywighede. Op die sosiale netwerk is daar selfs geëis dat die minister sy bedanking moet inhandig, terwyl ander vra wanneer die president gaan optree teen Mantashe. In 'n verklaring wat deur die minister se kantoor uitgereik is, word dit gestel dat die minister nie skuldig is aan 'n omkoop skandaal nie. Die bewerings gaan gepaard met die gerug dat twee joernaliste omgekoop is, maar tot hede is dit onbekend of daar wel twee joernaliste betrokke is, en wie hulle is.
Eskom dreig om Emfuleni munisipaliteit se krag toevoer vanaf 6 November 2019 van 6 tot 8 af te sny aangesien die munisipaliteit te veel skuld en sy skuld ooreenkoms verbreek het deur nie te betaal nie, die moontlikheid van algehele nie veskaffing is ook moontlik